10. การควบคุมภายใน

คณะกรรมการบริษัทได้แต่งตั้งคณะกรรมการตรวจสอบขึ้นจำนวน 4 ท่าน กำหนดให้มีหน้าที่

-   กำกับดูแลรายงานทางการเงินของบริษัท
    ให้มีการปฏิบัติตามมาตรฐานบัญชีที่เหมาะสมกับการดำเนินธุรกิจ ข้อกำหนดของตลาดหลักทรัพย์ฯ
    และกฎหมายที่เกี่ยวข้อง

-   การปฏิบัติตามหลักการบรรษัทภิบาล

-   การประเมินการบริหารความเสี่ยงและการควบคุมภายในให้เหมาะสมมีประสิทธิภาพ

-   กำกับดูแลระบบงานตรวจสอบให้ได้มาตรฐานการตรวจสอบที่ดี

-   คัดเลือกและแต่งตั้งผู้สอบบัญชี

-   รวมทั้งงานอื่น ๆ ที่คณะกรรมการบริษัทได้มอบหมาย

คณะกรรมการตรวจสอบ
ทำหน้าที่กำกับดูแลงานโดยมอบหมายให้แผนกตรวจสอบภายในเข้าปฏิบัติหน้าที่ตรวจสอบระบบการปฏิบัติงาน
และระบบการควบคุมภายใน ซึ่งบริษัทมีการกำหนดมาตรฐานการปฏิบัติงานในทุก ๆ ด้าน
เพื่อให้มีระบบการควบคุมภายในที่ดี
และรายงานผลการปฏิบัติงานโดยตรงกับคณะกรรมการตรวจสอบและกรรมการผู้จัดการ
ในการปฏิบัติงานของแผนกตรวจสอบภายในจะทำรายงานเสนอคณะกรรมการตรวจสอบเพื่อพิจารณาและประเมินผลทุก
ๆ ไตรมาส และระหว่างปีคณะกรรมการตรวจสอบ ผู้บริหาร แผนกตรวจสอบภายใน
และผู้สอบบัญชีภายนอกมีการประชุมร่วมกันอยู่เสมอ

ในปี 2548 คณะกรรมการตรวจสอบได้พิจารณา และให้ความเห็นว่า บริษัทฯ ได้ปฏิบัติตาม
มาตรฐานการบัญชีของสมาคมนักบัญชีฯ และประกาศตลาดหลักทรัพย์ฯ
ในการรายงานงบการเงินรายไตรมาส และงบการเงินประจำปี 2548 ไม่พบสิ่งที่เป็นสาระสำคัญ
ซึ่งไม่สอดคล้องต่อการปฏิบัติตามหลักการบรรษัทภิบาลที่ดี
มีระบบการควบคุมภายในที่เหมาะสมกับสภาพธุรกิจ และไม่พบจุดอ่อนที่เป็นสาระสำคัญ
ซึ่งสอดคล้องกับความเห็นของผู้สอบบัญชี

ความเห็นของคณะกรรมการตรวจสอบต่อผู้ถือหุ้น ได้แสดงไว้ในรายงานของคณะกรรมการตรวจสอบ
ปรากฏในรายงานประจำปี 2548 ดังนี้

“คณะกรรมการตรวจสอบ บริษัท บางกอกสหประกันภัย จำกัด (มหาชน)
ได้รับการแต่งตั้งจากคณะกรรมการบริษัทฯ เมื่อวันที่ 12 พฤษภาคม 2548
ประกอบด้วยกรรมการจำนวน 4 ท่าน คือ

1.  นายทวิช เตชะนาวากุล ประธานคณะกรรมการตรวจสอบ

1.  รศ.ประนอม โฆวินวิพัฒน์ กรรมการตรวจสอบ

2.  นายพิชิต สินพัฒนสกุล กรรมการตรวจสอบ

3.  นายสุนทร ก่อนันทเกียรติ กรรมการตรวจสอบ

ระหว่างปี 2548 ( 1 มกราคม – 31 ธันวาคม 2548 ) คณะกรรมการตรวจสอบ
ได้มีการประชุมร่วมกันทั้งหมด 8 ครั้ง สรุปผลการดำเนินงานได้ดังนี้

1.  การปฏิบัติหน้าที่ตามหลักเกณฑ์และแนวปฏิบัติของตลาดหลักทรัพย์แห่งประเทศไทย

    1.  การแลกเปลี่ยนความคิดเห็นกับผู้บริหารระดับสูง ทั้งนี้คณะกรรมการตรวจสอบ
        ได้ประชุมร่วมกับ กรรมการผู้จัดการ ผู้สอบบัญชี และผู้ตรวจสอบภายในของบริษัท
        เพื่อแลกเปลี่ยนความคิดเห็นเกี่ยวกับผลการดำเนินงาน แผนการลงทุน การบริหารจัดการ
        ตลอดจนโครงการต่าง ๆ ที่จะเป็นการเสริมรายได้ให้กับบริษัท ฯ
        ซึ่งฝ่ายบริหารได้ชี้แจงให้คณะกรรมการตรวจสอบทราบ
        ทั้งนี้คณะกรรมการตรวจสอบได้ให้ข้อเสนอแนะเพิ่มเติมในเรื่องต่างๆ ดังต่อไปนี้

1.  การวางแผนการตลาด การขยายฐานลูกค้าที่ดีและมีคุณภาพ

1.  การพิจารณาเกี่ยวกับการลงทุน
    และให้ติดตามและป้องกันไม่ให้เกิดความเสี่ยงจากการลงทุนให้อยู่ในระดับที่บริษัทฯ รับได้

2.  การพิจารณาการใช้งบประมาณการประชาสัมพันธ์
    และการประเมินผลการโฆษณาประชาสัมพันธ์ของบริษัททางสื่อต่างๆ

3.  พิจารณาการปรับเปลี่ยนอัตราค่าเสื่อมราคาอาคาร BUI 2
    และให้เปิดเผยผลกระทบที่อาจเกิดขึ้นกับงบการเงินประจำปี 2548

4.  การประเมินระบบการควบคุมภายในเกี่ยวกับความเสียหายของชิ้นส่วนรถยนต์
    เพื่อให้จ่ายสินไหมทดแทนเป็นไปอย่างสมเหตุสมผลตามความเป็นจริง

5.  การแบ่งเกรดกลุ่มลูกค้า เพื่อให้มีระดับการให้บริการและสิทธิพิเศษต่างๆ
    สำหรับลูกค้าชั้นดีที่มีมูลค่าเบี้ยประกันต่อจำนวนรายสูง ทั้งนี้เพื่อเป็นการสร้างแรงจูงใจ
    และความพึงพอใจของลูกค้า

6.  เสนอแนะแนวทางการลงทุนซื้อหุ้นเพิ่มทุนในบริษัท อุตสาหกรรมปิโตรเคมีกัลไทย จำกัด
    (มหาชน)เพื่อนำเสนอคณะกรรมการบริษัทพิจารณาตัดสินใจต่อไป

    1.  ในรอบปี 2548 คณะกรรมการตรวจสอบได้พิจารณารายงาน การสอบทานงบการเงิน
        โดยผู้สอบบัญชี สำหรับงบการเงินรายไตรมาสงวด 3 เดือน และงวด 6 เดือน
        และงบการเงินประจำปีสิ้นสุดวันที่ 31 ธันวาคม 2548 ของบริษัทสำนักงาน เอินส์ท
        แอนด์ ยัง จำกัด ตามมาตรฐานการบัญชีของสมาคมนักบัญชีฯ
        และตามประกาศตลาดหลักทรัพย์ฯ
        รวมทั้งพิจารณาให้มีการเปิดเผยข้อมูลในงบการเงินอย่างเพียงพอ
        นอกจากนั้นยังได้แลกเปลี่ยนความคิดเห็นกับ นางนงลักษณ์ พุ่มน้อย
        ซึ่งเป็นตัวแทนของบริษัทสำนักงาน เอินส์ท แอนด์ ยัง จำกัด
        เกี่ยวกับรายงานทางการเงิน ความเหมาะสมตามหลักการบัญชี การควบคุมภายใน
        ปรากฏว่าไม่พบสิ่งที่เป็นเหตุให้เชื่อว่างบการเงินดังกล่าวไม่ถูกต้องตามที่ควรในสาระสำคัญ
        ตามหลักการบัญชีที่รับรองกันทั่วไป
        และคณะกรรมการตรวจสอบได้สั่งการให้แผนกตรวจสอบภายใน
        ปฏิบัติงานเป็นไปตามแนวทางของกรมการประกันภัย และตลาดหลักทรัพย์ ฯ
        โดยที่คณะกรรมการตรวจสอบมีเป้าหมายให้งบการเงินของบริษัท ฯ
        ปฏิบัติอย่างถูกต้องทั้งมาตรฐานไทยและมาตรฐานสากล และให้ครอบคลุมถึงการบันทึกบัญชี
        และการเปิดเผยข้อมูลที่เป็นสาระสำคัญในรายงานทางการเงิน

    2.  ในปี 2549
        คณะกรรมการตรวจสอบได้พิจารณาให้ความเห็นและเสนอต่อคณะกรรมการบริษัท
        แต่งตั้งนายพิชัย ดัชณาภิรมย์ ทะเบียนเลขที่ 2421 หรือ นายพจน์ อัศวสันติชัย
        ทะเบียนเลขที่ 4891 หรือ นางสาวจันทรา ว่องศรีอุดมพร ทะเบียนเลขที่ 4996
        แห่งบริษัท สอบบัญชีธรรมนิติ จำกัด เป็นผู้ตรวจสอบรับรองบัญชี
        จำนวนเงินค่าสอบบัญชีทั้งสิ้น 450,000.00 บาท
        เพื่อให้คณะกรรมการบริษัทนำเสนอต่อที่ประชุมผู้ถือหุ้นอนุมัติต่อไป

    3.  คณะกรรมการตรวจสอบได้เป็นผู้ประเมินระบบการควบคุมภายใน
        และวิธีปฏิบัติการลงทุนประกอบธุรกิจอื่น ตามที่กรมการประกันภัยกำหนด แทนผู้สอบบัญชี
        ซึ่งคณะกรรมการตรวจสอบได้ร่วมกันพิจารณารายงานการประเมินระบบการควบคุมภายใน
        และระเบียบวิธีปฏิบัติการลงทุนประกอบธุรกิจอื่น สำหรับปีสิ้นสุดวันที่ 31 ธันวาคม 2548
        ตามหลักเกณฑ์การประเมินของกรมการประกันภัย
        เกี่ยวกับการประเมินประสิทธิภาพระบบการตรวจสอบภายใน
        และการประเมินประสิทธิภาพการลงทุน พร้อมทั้งได้ปรับปรุงแก้ไขผลการประเมินใน 2
        ประเด็นข้างต้นเป็นที่เรียบร้อยแล้ว
        จึงเห็นชอบและรับรองรายงานการประเมินระบบการควบคุมภายใน
        และระเบียบวิธีปฏิบัติการลงทุนประกอบธุรกิจอื่น สำหรับปีสิ้นสุดวันที่ 31 ธันวาคม 2548
        พร้อมทั้งให้นำส่งกรมการประกันภัยภายในวันที่ 31 มีนาคม 2549

    4.  คณะกรรมการตรวจสอบได้ประเมินผลการปฏิบัติงานโดยการประเมินตนเอง
        ซึ่งในการประเมินตนเองนี้ มีหลายตัวชี้วัดที่คณะกรรมการตรวจสอบ ต้องใช้ทั้งดุลยพินิจ
        และจิตสำนึกในการประเมิน
        จึงทำให้การประเมินมีประสิทธิผลและบรรลุวัตถุประสงค์ที่วางไว้
        คณะกรรมการตรวจสอบได้มีการประเมินตนเอง 2 ปีต่อ 1 ครั้ง
        ตามแนวปฏิบัติของตลาดหลักทรัพย์แห่งประเทศไทย
        ทั้งนี้จากผลการประเมินตนเองของคณะกรรมการตรวจสอบ
        ปรากฏว่าการปฏิบัติงานของคณะกรรมการตรวจสอบทุกคนอยู่ในเกณฑ์ดีถึงดีมาก

    5.  คณะกรรมการตรวจสอบ ได้รับรายงานและติดตามความก้าวหน้าของการตรวจสอบภายใน
        พบว่าการดำเนินงานการตรวจสอบเป็นไปตามขั้นตอนการปฏิบัติงานที่กำหนดไว้ในคู่มือการปฏิบัติงานโดยมีวัตถุประสงค์
        และขอบเขตตามที่กำหนดไว้ในแผนการตรวจสอบประจำปี
        นอกจากนี้แผนกตรวจสอบภายในได้นำเสนอในภาพรวมของการปฏิบัติงาน
        โดยคณะกรรมการมีความเห็นว่า ระบบการควบคุมที่กำหนดไว้ตามข้อบังคับ ระเบียบ
        คำสั่ง และคู่มือการปฏิบัติงาน มีความรัดกุมเพียงพอ
        ที่จะทำให้การดำเนินงานบรรลุวัตถุประสงค์ และยังทำให้การดำเนินธุรกิจของบริษัท ฯ
        เป็นไปตามหลักการกำกับดูแลที่ดี และอย่างมีประสิทธิภาพยิ่งขึ้น

1.  การปฏิบัติงานตามหน้าที่และความรับผิดชอบ มีดังต่อไปนี้

    1.  ดูแลให้รายงานทางการเงินให้ถูกต้อง เพียงพอ เชื่อถือได้ ทันเวลา
        เพื่อใช้สำหรับกำหนดนโยบายทางธุรกิจ

    2.  ดูแลให้บริษัท ฯ มีระบบการควบคุมภายในที่เหมาะสม และมีประสิทธิภาพ

    3.  ดูแลไม่ให้เกิดความขัดแย้งทางผลประโยชน์

    4.  จัดทำรายงานของคณะกรรมการตรวจสอบ โดยเปิดเผยไว้ในรายงานประจำปีของบริษัท
        ฯ

    5.  ประเมินระบบการควบคุมภายใน และการลงทุนของบริษัท ฯ

    6.  ดูแลให้มีการบริหารความเสี่ยงให้อยู่ในระดับที่ไม่ให้มีผลกระทบต่อการดำเนินงานของบริษัท

ทั้งนี้คณะกรรมการตรวจสอบให้ความสำคัญกับการกำกับดูแลที่ดีขององค์กร (Good Corporate
Governance) เพราะคณะกรรมการตรวจสอบตระหนักเสมอมาว่าการกำกับดูแลที่ดีนั้น
เป็นรากฐานที่สำคัญของการเจริญเติบโตอย่างยั่งยืนของบริษัท”